 Wasiirka oo u waramayay Dawan,waxa uu ka hadlay tibaaxaha sheegay inuu is casilayo, waxaanu yidhi, Horta marka wax la sheegayo ama cid war laga qorayo waxaa habboon oo sax ah in wax laga waydiiyo laakiin in qofku waxa uu jecel yahay uu war ka dhigo oo uu cid aanu waxba waydiin uu been ka sheegaa maaha warkaasi waa been abuur, been abuurkaasna waxaan kuu caddaynayaa in aanay waxba ka jirin anigu Somaliland wanaag kasta oo u soo kordha nin ku farxaya ayaan ahay saldhigga Millatarina waa furihii aqoonsiga Somaliland iyo saaxiib dhaw oo dalkan u soo kordhay,suuragalna maaha in aynu horumar doono hadana aynu caalamka ka xidh xidhidhnaanyo markaa Saldhigga Millatari waa allaabo wanaagsan oo loo qaaday dhanka ku xidhnaanta caalamka iyo godoonka bixii Somaliland waxaanu wax wayn ka tarayaa aaminaada caalamku Somaliland ay aaminayaan ee lagu soo dhiiranayo lana ogaanayo in Somaliland ay tahay waddan sharcigu shaqeeyo oo heshisyo lala geli karo. 